sv da da da da sv nb da da da nn da sv da da en en
Ny formand efter 49 år - Svanholm Cricketklub
Torsdag d. 27. februar 2014 kl. 00:27 af Henrik Pfaff
Der blev budt på vagtskifte på to vigtige poster i Svanholm, da generalforsamlingen tirsdag d. 18. februar valgte Søren Henriksen som ny formand efter den rimeligt længe tjenende Søren Nissen, der kun holdt udi i 49 år. Henriksen bliver dermed blot foreningens tredje formand siden stiftelsen i 1956, hvor stifteren Torben Jensen valgtes til formand.
Da han efter 8 år på posten så sit snit til at tørre hvervet af på Søren Nissen, lykkedes det - i 1964 - men Torben Jensen i mange år med at være en væsentlig del af foreningen, der sammen med håndboldklubben Schneekloth – i hans yngre år - var hans hjertebarn.
Så tre formænd i 58 år kan foreningen nu prale af. Det er noget af et pres for Henriksen ikke at ødelægge statistikken, som formentlig ikke mange foreninger i det ganske land kan prale af.
Nissen overlader dirigentklokken til Søren Henriksen
Samme standhaftighed kan foreningen byde på, når det gælder kassererposten. Også her har to personer tjent foreningen i de meste af historien. Men Morten Petersson valgte på mødet at takke af efter sammenlagt 21 år på posten over to perioder.. Nogle år længere har Finn Nistrup lagt tallene sammen.
Morten Petersson får seks flasker vin som tak for sin indsats i samfulde 21 år – under en flaske pr. tredje år
Ny kasserer bliver Taha Ahmed, der trods førende spiller på førsteholdet, ungdoms- og indendørsseniortræner og landsholdsspiller sagde ja til kaste sig over hvervet, selvom det offentlige stiller voldsomme krav til frivillige ledere –og ikke mindst regnskabsfolkene med løbende moms- og skatteindberetninger, som om vi var en større erhvervsvirksomhed.
Den øvrige bestyrelse fortsætter, således at den nu ser således ud: Søren Henriksen, formand, Søren Nissen, næstformand, Taha Ahmed, kasserer, Jamshid Alam, Henrik Pfaff, Lars Bech Hansen og Shafqat Riaz.